Ich, Cuͦnrat Arnolt, der zit schultheis ze Brugg, obman und gemeineˀ in diser nachgeschribnˀ sach, und wir, Niclaus Fricker, altstattschribeˀ ze Bern,
und Claus Schmid, burger ze Brugg, beyd schidlûtt ouch in dirre nachvolgende sach, tund kund allermengclichem ✳ und verjechent offenlich mitt disem
brieff ✳ von der stoͤsz, spen und zuͦspruch wegen, ✳ so dan̄ entzwischent dem erwirdign̄ herrē, hern Pauli Herter, gardion, innamē sin und gemeiner coventherren ze Kùngszvelden einhalb, ✳ und Hansen Wùlser von Lynn ✳ anderhalb, gewessen sind, ✳ harruͤrent als dan̄ der bemelt gardion innamen des coventz vermeint, der genāt Wilser sige inen vierzehen guldin schuldig, harruͤrt von des Stollen, selign̄, wegn̄, der ein pfruͦnder ze
Kûngsvelden gewessen ist, ✳ und aber der Wilsar meint, ✳ er hab die sum geltz dem Stollen, selign̄, vor langem bezalt, ✳ und meint, der selb gardion un̄
und die covent heˀren von wegen des Stollen, seligen, ✳ syent im schuldig dryunddrissig tagwan̄ ✳ fûr yden insonders dry baselblaphart, ✳ was
sich dz an rechnūg gepûrtt ✳ und dartzuͦ einen halben mutt kernēgeltz ✳ von dem mutt kernēgeltz ze Effingen. ✳ so dann die gemeltn̄ herren
inniemē sind, ✳ der selb halb mutt kernēgeltz im von sins wibs wegen zuͦhoͤren sye, ✳ des aber der gardiō und die covēt herrē nit vˀmeinē.
und nach soͤllicher beyder partyen fûrbringen und vˀhoͤrung der ansprachenhalb, mitt vil mer wortē harzuͦ gebrucht, die nitt not alle zevergriffen sind, so syent wir darùber gesessen ✳ und habent sy in der mynn und gùtlicheit mitt offner taͤding ✳ beyder partigen wissen un̄ willen,
nach dem sy ûns hartzuͦ beruͤfft und gebetten hand und zebeyder syten yettwedrˀ teyl fûr sich, ✳ sin erbn̄ un̄ nachkomē und namlich mitt
dem gardion Ruͤdi Tuͤffel, schaffneˀ des bemeltn̄ coventz, ✳ dz zehaltn̄ gelopt habn̄ in min, des benāten obmans, hand den nachgelûtrottē
spruch zehalten, darwider nûtt zetuͤnd ✳ oͧn alle wegernùsz. und uff das so haben wir einhelleclich gesprochen des ersten, das die vieˀzechen guldin, ✳ so dann der gardiō innamē des coventz vˀmeint hat, der Wilser sye inen die guldin schuldig, ✳ des der Wilsar abred ist
und meint aber der covēt syge im dry und drissig tagwō schuldig, alles wie oblutt, ✳ das die zwey stuck gegeneinander tod und ab
und entweder teyl dem andern darub̄ nûtt schuldig noch zetuͤnd sin soͤlle. ✳ und von des halben mutt kernēgeltz wegen, als oblut,
sprechen wir,
dz
der desz Wilsars, sins und ir erben halb nū hinfûr oͧn all ir ansprach, hindernusz und sperren dem gemelten
covēt ingàn soͤlle, in allweg irohalb ungesumpt, ✳ und die fûnffthalben guldin, so Peter Schintznacher von Tentschbûren schuldig
ist, harruͤrt ouch von dem Stollen, selign̄, dem covēt zuͦhoͤren soͤllent ✳ und der Wilsar darzuͦ sin vˀmugen tuͦn, ✳ des er sich ouch willeclichen begebn̄ hat, ✳ das den selben herren die selben guldin geben und bezalt werdent, und soͤllent uff dz hiemitt umb die bemelten
stuck und was sich davō gemacht hat gantz vˀricht, geschlicht und vereint sin, und dewederteyl dem andern, noch deheins erbn̄ oder
nachkomē, ✳ noch niemā ander von iro wegn̄ umb soͤlliche bemelte stuck hinfûr niemˀ mer anvordrē, bekûmbern, noch bekrencken, mitt
noch àne recht, susz noch so in keinen weg alles by der beruͤrtten gelûpt, ze urkund disz spruchs, so habn̄ wir, alle dry obman un̄ schudlût,
nach des bemeltn̄ gardions begeren ûnser yeglicher sin insigel, ùns selbs, unsˀn erbn̄ àn schaden, offenlich gehengt an disen brieff ingezûgnûsz
der ding, der gebn̄ ist uff sannt Appolonia tag in dem jar, als man zalt von Cristi, ûnsers liebn̄ herren, gepurt vierzehenhundert sybentzig unnd vier jàr ꝫcꝭ.